Сёлетняе лета для работнікаў культуры было гарачым ад спраў, багатым на падзеі, плённым на творчасць. Да “Дажынак-2017” тут рыхтуюць шэраг аб’ектаў, найбольш буйныя – рэканструкцыя будынка райпаліклінікі пад дзіцячую школу мастацтваў і рэканструкцыя будынка раённага Дома культуры. Часовым прытулкам для калектываў раённага Дома культуры, раённага Дома рамёстваў стала памяшканне аддзела па кінавідэаабслугоўванні. Але, як кажуць, “у цеснаце – не ў крыўдзе”. А творчых спраў – стос!